**ROMÂNIA**

**JUDEȚUL VRANCEA**

**CONSILIUL JUDEȚEAN**

**HOTĂRÂREA nr. 202**

**din 9 octombrie 2025**

**privind:** actualizarea Hotărârii Consiliului Județean Vrancea nr.113 din 5 iunie 2025 privind înscrierea sub aspect valoric și cantitativ în evidențele contabile ale bugetului Unității Administrativ-Teritoriale Județul Vrancea, a masei lemnoase aferentă unui număr total de 120 arbori cu un volum brut de 816,12 m.c.

 **Consiliul Județean Vrancea,**

- **având în vedere** referatul Direcției Tehnice și Investiții nr. 201/8685 din 02.10.2025 privind actualizarea Hotărârii Consiliului Județean Vrancea nr. 113 din 5 iunie 2025 privind înscrierea sub aspect valoric și cantitativ în evidențele contabile ale bugetului Unității Administrativ-Teritoriale Județul Vrancea, a masei lemnoase aferentă unui număr total de 120 arbori cu un volum brut de 816,12 m.c.;

- **ținând cont de** Procesul-verbal de Inventariere înregistrat la Consiliul Județean Vrancea sub nr. 201/7929 din 25.09.2025;

- **luând act de** adresa Direcției Silvice Vrancea-Ocolul Silvic Focșani nr. 3500/27.05.2025 înregistrată la Consiliul Județean Vrancea sub nr. 8798/27.05.2025;

- **având în vedere** Hotărârea Consiliului Județean Vrancea nr.113 din 5 iunie 2025 privind înscrierea sub aspect valoric și cantitativ în evidențele contabile ale bugetului Unității Administrativ-Teritoriale Județul Vrancea, a masei lemnoase aferentă unui număr total de 120 arbori cu un volum brut de 816,12 m.c.;

- **ținând cont de prevederile** Legii nr. 331/2024 privind Codul silvic și ale Anexei din Ordinul Ministrului apelor, pădurilor și protecției mediului nr.264/1999 pentru aprobarea Normelor tehnice silvice privind gospodărirea vegetației forestiere de pe terenurile din afara fondului forestier național;

**- luând act de** raportul compartimentului de resort din cadrul Consiliului Județean Vrancea și de avizul comisiei de specialitate a Consiliului Județean Vrancea;

- **în baza** prevederilor art.173 alin.(1), lit.f) din O.U.G nr.57/2019 privind Codul administrativ, cu modificările și completările ulterioare;

- **în temeiul** art.196 alin. (1), lit.a) din O.U.G nr. 57/2019 privind Codul administrativ, cu modificările și completările ulterioare,

**HOTĂRĂȘTE:**

**Art. 1** Actualizarea sub aspect valoric și cantitativ în evidențele contabile ale bugetului Unității Administrativ-Teritoriale Județul Vrancea, a masei lemnoase aferentă unui număr de 120 arbori cu un volum total brut de 816,12 m.c. situați în aliniamentul drumului județean DJ 204E, între localitățile Mirceștii Vechi – Ciușlea, aflat în domeniul public al județului Vrancea, în sensul înscrierii unui volum total brut de la 816,12 m.c. la 895,53 m.c.

**Art.2** Actualizarea valorii de inventar cu care sunt înscriși în evidențele contabile 120 arbori cu un volum total brut de 816,12 m.c. situați în aliniamentul drumului județean DJ 204E, între localitățile Mirceștii Vechi – Ciușlea, de la suma de 69.100,88 lei la suma de 75.824,53 lei.

**Art.3** La data intrării în vigoare a prezentei hotărâri,Hotărârea Consiliului Județean Vrancea nr. 113 din 5 iunie 2025, se modifică în mod corespunzător.

**Art.4** Prevederile prezentei hotărâri vor fi duse la îndeplinire de Președintele Consiliului Județean Vrancea, prin aparatul de specialitate și vor fi comunicate celor interesați de secretarul general al județului prin Serviciul administrație publică, Monitor Oficial Local și arhivă din cadrul Direcției juridice și administrație publică.

**Președintele**

**Consiliului Județean Vrancea**

 **Nicușor HALICI**

 **Contrasemnează,**

 **Secretar general al județului**

 **Raluca Dan**